सीतापुर जिले की रहने वाली गिरजेश नन्दिनी ने जब दुधवा लाइव पर रामेन्द्र जनवार की कविताएं पढ़ीं जो गौरैया और मां के संबधों को जाहिर करती हैं, तो उन्हें लगा कि जैसे ये कविता मानों उन पर ही लिखी गयी है। क्योंकि सीतापुर शहर में वो किराये के मकान में जहां- जहां रही गौरैया का एक कुनबा उनके साथ रहा। वह जब भी मकान छोड़ कर नये मकान में जाती यह चिडिय़ां उन्हें खोज लेती हैं। इनकी मां आजकल इस बात से परेशान हैं कि चिडिय़ों के उस कुनबे में एक गौरैया कहीं खो गयी है। और उसकी फिक्र इन्हें हमेशा रहती है।